STEM auto 2018. – jednakost prilika!

Besplatne radionice digitalne pismenosti, programiranja i robotike

**UTORAK - 16.10.2018**

**Institut za razvoj i inovativnost mladih (IRIM)** u projektu **STEM auto** u suradnji s OŠ NIKOLE TESLE, GRAČAC organizira besplatnu radionicu programiranja, robotike i digitalne pismenosti. Radionica se održava u **INFORMATIČKOJ UČIONICI** u **UTORAK - 16.10.2018** s početkom u **08:30h**. Radionica traje **90 minuta** (2 školska sata) i svi učenici koji će prisustvovati na radionicama imaju opravdani izostanak.

U projektu IRIM-ovi edukatoru putuju po Hrvatskoj i održavaju besplatne radionice programiranja i robotike. U 2018. STEM auto će putovati u nekoliko turneja, a u trenutnoj turneji putujemo u Sjevernu Dalmaciju. Ovim putem želimo pozvati da dođete i doživite kako izgleda radionica programiranja.

Tijekom godine STEM auto će posjetiti Središnju Hrvatsku, Dalmaciju, Istru, Kvarner, Liku i Gorski Kotar kao i druge lokacije Hrvatske. Detalje o planiranoj ruti i radionicama te drugim informacijama zainteresirani mogu pogledati na web stranicama IRIM-a: **CroatianMakers.hr.**

STEM auto je **'bibliobus' modernog doba**, u ciklusima putuje po Hrvatskoj, prvenstveno po manjim mjestima i služi kao poticaj djeci i mladima da se zainteresiraju za STEM područja i kompetencije. Te kompetencije danas ulaze u brojna zanimanja i karijere koje više ne mogu kvalitetno obavljati svoje aktivnosti bez tih znanja (novinarstvo, psihologija, sociologija, ICT zanimanja, čak i tradicionalna zanimanja poput trgovaca i učitelja). Dodatno, STEM je povezan s vještinama kritičkog razmišljanja i snalaženja u situacijama, čineći polaznike ovih radionica spremnijima za izazove s kojima će se susresti kao građani 21. stoljeća.

STEM auto je u 2016. i 2017. putovao po Hrvatskoj u 4 ciklusa. Naš edukator je u dvije godine projekta **održao više od 100 besplatnih radionica za preko 1600 djece u regijama Slavonije, Dalmacije i otoka te središnje Hrvatske.** Detaljnije o projektu možete pročitati [ovdje](http://croatianmakers.hr/hr/stem-auto/), a [ovdje](http://stemauto.croatianmakers.hr/) je interaktivna karta prošlih ciklusa STEM auta.

Ravnateljica

Slavica Miočić,dipl.ing